«Сантосехь» а, къомана гулйинчу командехь а левзина ваьлчи, 1975 шарахь Пелес контракт яздира американ профессионалийн «Космос» клубаца (Къилбаседаамерикан футболан NASL лигера), оцуо футболан дуьне цецдаьккхира. Йоккхачу спорте юхавар доьзна дара ахчанца долу хьал ледар хилар (цӀена боцучу финансийн хьехамчаш бахьнехь[22]), ткъа иштта Ӏалашо яра АЦШ-хь футбол марзъяр. Иштта ладаме финансийн баланаш хилира Пелен 1960-гӀа шерашна юккъехь а: банкрот хиллачул тӀехьа «Сантосан» куьйгалло кховдина гӀуочу хьолехь долу «гӀо» дӀаэца дийзира цуьнан. Оцу хенахь динчу кхаа шеран контрактаца, цхьа шо Пеле маьхаза ловза везара. Ший а Ӏалашо, АЦШ валие хьалха хӀоттийна йолу, аьттонца чекхъяьккхира. «Космосца» контракт яздина, Пеле оцу хенахь хилира уггар алсама алапа догӀу дуьненара спортсмен. Ткъа иза «Космосехь» ловзучу хенахь «европан футболах» ловзарехь хьовса богӀурш иттоза гергга тӀекхийтира.